OpenLLM-France/wikimedia huggingface dataset:
# Her

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Her a c'hall ober dave da veur a dra :

## Gwir

An den e ya un hêrezh dezhañ eo an hêr.

## Douaroniezh

Un anv all eus enez Nervouster zo Her.

## Steredoniezh

Berradur etrebroadel anv ar stedereg Harkul eo.

## Yezhoniezh

An herereg eo hervez ar reolad ISO 639-3.

## E saozneg

Her a dalv kement ha "he" pe "anezhi" er yezh saoznek. Kavout a reer ar ger-se da skouer e :
* titl ar ganaouenn Her majesty gant ar Beatles, deuet er-maez e 1969,
* titl ar film stadunanat Her, deuet er-maez e 2013.
# Her (film)

Her zo ur film skiant-faltazi amerikan e 2013 renet, skrivet ha produet gant Spike Jonze. Kontañ a ra istor un den, Theodore Twombly (Joaquin Phoenix), en deus un darempred gant Samantha (Scarlett Johansson), mouezh un urzhiataer.
# Heraklion

Heraklion eo kêr-benn Kreta ha brasañ kumun an enez. 159.046 a dud a oa enni o chom e niveradeg 2011, goude staget outi Néa Alikarnassós, Temenos ha Paliani.

## Istor

Candia e oa an anv pa oa an enez e dalc'h Republik Venezia
# Herbault

Herbault :
| Melestradurezh ||
| Stad | Frañs |
| Kod kumun | 41101 |
| Kod post | 41190 |
| Maer Amzer gefridi | |
| Lec'hienn web | https://www.ville-herbault.fr |
| Poblañsouriezh ||
| Poblañs | 1 156 ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ m — brasañ m |
| Gorread | km² |
| kemmañ |
Herbault a zo ur gumun e departamant Loir-et-Cher, e rannvro Centre-Val de Loire.

## Douaroniezh

13,01 km2 eo gorread ar gumun.

## Poblañs

War-dro 1 253 a dud a zo o chom eno e 2016.

## Melestradurezh

E 2014 e voe addilennet Alain Tondereau da vaer.

## Liammoù diavaez

Lec'hienn ofisiel
* ↑ Roadennoù ofisiel e lec'hienn an EBSSA
# Heras de Ayuso

Heras de Ayuso zo ur gumun e Spagn e proviñs Guadalajara.
# Kocheril Raman Narayanan

Kocheril Raman Narayanan (malayalameg: കോച്ചേരില്‍ രാമന്‍ നാരായണന്‍) zo ur politikour eus India, bet ganet d'ar 27 a viz Here 1920 e stad Kerala (aodoù kornôg India) ha marv d'an 9 a viz Du 2005 e New Delhi. Prezidant India e oa bet etre 1997 ha 2002. Prezidant kentañ ar vro bet ganet e kasta ar re anstokadus eo.
En ur familh paour-kenañ eo bet ganet : 2 vreur dezhañ zo marv diwar an droug-skevent zoken (bep munutenn e varv un den diwarnañ en India c'hoazh). Bet kaset gantañ studioù war ar skiantoù politikel er School of Economics e Londrez e labouras e Ministrerezh an Aferioù Diavaez. Tost-tre da Jawaharlal Nehru e oa. Postoù pouezus zo bet gantañ pa'z eo bet e penn kannati India e Beijing pe Washington.
N'eo nemet pa oa aet war e leve ma krogas d'ober politikerezh. Dre 3 gwezh abaoe 1984 e oa bet dilennet kannad war anv Strollad ar C'hendalc'h.
E-pad e brezidantelezh en deus bet bec'h gant broadelourien Hindoued Strollad Pobl India a oa e penn ar vro etre 1998 ha 2004. Diouzh ar vonreizh ne oa ket kalz a c'halloud gant Narayanan avat ha chalet-bras e oa bet gant lazhadeg 2000 den (Muzulmaned al lod vrasañ anezho) e stad Gujarat e 2002. 3 bloaz goude bezañ aet diwar e bost e anzavas e miz Meurzh 2005 e kave dezhañ e oa bet blot a-walc'h pennoù ar SPI da geñver ar bec'h a oa savet etre ar c'humuniezhioù relijiel e Gujarat pa gave dezhañ e vije ret bezañ kaset di al Lu.
# Kochi

Kochi (കൊച്ചി e malayalameg, distaget [koˈʧːi]; Cochin gwechall) a zo ur gêr eus stad Kerala en India.
# Kod-lezenn Ur-Nammu

Kod-lezenn Ur-Nammu eo anv an dabletenn goshañ gant lezennoù erruet betek ennomp. Skrivet e oa bet e sumereg e-tro 2100-2050 a-raok Jezuz-Krist, e-kerzh trede tierniezh Ur.
Er rakskrid e lenner eo bet savet al lezennoù gant ar roue Ur-Nammu eus keoded Ur (2112-2095 AJK) ; hervez lod istorourien int oberenn e vab Shulgi.
# Koc'hu

Lec'h toet peurliesañ ma vez graet ar marc'hadoù
# Kocaeli (proviñs)

Proviñs Kocaeli zo ur proviñs e gwalarn Turkia, o skeiñ war mor Marmara hag ar mor Du.

## Douaroniezh

War-dro 1.400.000 annezad a oa e Kocaeli e 2007.
3.500 km² eo e c'horread.
g • ka • keProviñsoù Turkia :
| Rannvro Marmara | Balıkesir · Bilecik · Bursa · Çanakkale · Edirne · İstanbul · Kırklareli · Kocaeli · Sakarya · Tekirdağ · Yalova |
| Rannvro Egea | Afyon · Aydın · Denizli · İzmir · Kütahya · Manisa · Muğla · Uşak |
| Rannvro ar Mor Du | Amasya · Artvin · Bartın · Bayburt · Bolu · Çorum · Düzce · Giresun · Gümüşhane · Karabük · Kastamonu · Ordu · Rize · Samsun · Sinop · Tokat · Trabzon · Zonguldak |
| Rannvro Kreiz Anatolia | Aksaray · Ankara · Çankırı · Eskişehir · Karaman · Kayseri · Kırıkkale · Kırşehir · Konya · Nevşehir · Niğde · Sivas · Yozgat |
| Rannvro Kreizdouarel | Adana · Antalya · Burdur · Hatay · Isparta · Kahramanmaraş · Mersin · Osmaniye |
| Rannvro Reter Anatolia | Ağrı · Ardahan · Bingöl · Bitlis · Elazığ · Erzincan · Erzurum · Hakkari · Iğdır · Kars · Malatya · Muş · Tunceli · Van |
| Rannvro Gevred Anatolia | Adıyaman · Batman · Diyarbakır · Gaziantep · Kilis · Mardin · Şanlıurfa · Siirt · Şırnak |
# Kod-post

Ar c'hod-post, pe kod post, a zo un heuliad sifroù ha/pe lizherennoù. Implijet e vez gant servijoù ar postoù evit dipartiañ ha kas al lizhiri buanoc'h.

## Liammoù diavaez

* codes postaux de France
* Code postal des villes françaises
* codes postaux de Belgique
* codes postaux d'Espagne
* codes postaux du monde entier
* Union postale universelle
# Kod yezh

Ur c'hod yezh a zo ur sistem unvan implijet evit anavezout pep yezh en ur ober an diforc'h kenetreze dre implijout ur c'hod ennañ sifroù ha/pe lizherennoù.
Hiziv e vez implijet ar muiañ ar c'hodoù yezh ISO 639-1 ha ISO 639-2. Gwezhall e veze implijet alies ivez kodoù SIL, bet enteuzet gant re ISO 639-3.
Da skouer, hervez ISO 639-2 hag ISO 639-3 eo bre ar c'hod evit ar brezhoneg ha br hervez ISO 639-1.

## Gwelit ivez

* Ethnologue (kod SIL)
# Kochin-Sina

Kochin-Sina (galleg: Cochinchine) a oa anv al lodenn eus ar Viêt Nam a-vremañ.
# La Bretagne libertaire

La Bretagne libertaire zo un embannadenn eus 1921.
Dindan an titl-se e teuas er-maez, er bloavezh-se, ur c'haier 66 pajennad en dastumad Les Humbles, ur gelaouenn renet gant Maurice Wullens hag a zeue er-maez ur wech an amzer, gant an istitl "Revue Littéraire des Primaires", etre 1913 ha 1940.
Gant Camille Le Mercier d'Erm e oa bet savet ar c'haier-se, gant ur pennad bras anvet « La Nation bretonne et l’Internationale ». Pennadoù berroc'h a oa, gant tud a bep seurt, e galleg ar braz anezho met lod e brezhoneg ivez, gant Félicité Robert de Lamennais, Ernest Renan, Olier Souetr, Aristide Briand, Gustave Hervé, Yves Le Febvre, Guillaume Carantec, Émile Masson, Jos Le Bras, Louis Napoléon Le Roux, Le Mercier d’Erm, Frañsez Jaffrennou ha Charlez Rolland. Koadengravadurioù a oa, diwar zorn Jeanne Malivel.

## Notennoù

* ↑ An international, embannet evit ar wech kentañ e brezhoneg, pp. 61-62

## Liamm diavaez

* La Bretagne libertaire e Portail Archives Numériques et Données de la Recherche.
# La Bretagne ouvrière, paysanne et maritime

La Bretagne ouvrière, paysanne et maritime (« Breizh ar vicherourien, ar beizanted hag ar vartoloded ») a oa ur gazetenn sizhuniek a zeuas er-maez e Breizh etre 1935 ha 1950. Kazetenn ar Strollad Komunour Gall e Breizh e oa$^,$.
Krouet e voe ar gazetenn e 1935 gant Auguste Havez, eil sekretour unaniezh Penn-ar-Bed ar CGT. Harpet e oa gant Alain Signor a voe kannad komunour e Penn-ar-Bed goude an Eil Brezel-bed. Dont a reas an niverenn gentañ er-maez d'ar 5 a viz Here 1935. En deroù e oa skignet ar gazetenn e departamantoù Penn-ar-Bed, Aodoù-an-Hanternoz ha Mor-Bihan dreist-holl.
Berzet e voe La Bretagne ouvrière, paysanne et maritime, pa voe divodet ar Strollad Komunour gall gant gouarnamant Daladier e 1939. E miz Ebrel 1941 e teuas er-maez adarre, dre guzh Ne oa ket ur gazetenn sizhuniek ken, dont a rae er-maez ur wech an amzer. Skignet e veze er c'hêrioù bras dreist-holl, e Brest, e Roazhon hag e Naoned..
Goude ar brezel e teuas ar gazetenn er-maez adarre, adalek miz Eost 1946 ha betek miz Mezheven 1950. Mouezh ar Strollad Komunour gall e Penn-ar-Bed e oa neuze. Paouezet e voe d'hec'h embann e 1950.

## Notennoù

* ↑ Fichenn La Bretagne ouvrière, paysanne et maritime e Levraoueg Vroadel Bro-C'hall.
* ↑ Leguen, Marcel, Deux siècles de presse écrite en Bretagne, Coop Breizh, 2002. p. 111
* ↑ Fichenn Alain Signor e lec'hienn an Assemblée Nationale
* 1 2 Fichenn ar gazetenn e lec'hienn Levraoueg Vroadel Bro-C'hall.
* ↑ Jacqueline Sainclivier, La Bretagne dans la guerre: 1939-1945, Embannadurioù Ouest-France, 1994. p. 140
* ↑ La Bretagne ouvrière, paysanne et maritime. Edition spéciale de la Loire-Inférieure, niverennoù 11 ha 12, el lec'hienn Gallica.
# La Bretonnière

La Bretonnière a oa ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790; lakaet e voe e Kanton Luçon da gentañ hag e Kanton Mareuil diwezhatoc’h; e Bann La Roche-sur-Yon e oa. Lakaet e voe kumun La Claye en Arondisamant Fontenay-le-Comte bet krouet e 1800 hag en Arondisamant La Roche-sur-Yon diwezhatoc’h.

### XX$^{vet}$ kantved
##### Brezel-bed kentañ

* 28 gwaz eus ar gumun, da lavaret eo 5,37% eus ar boblañs e 1911, a gollas o buhez abalamour d'ar brezel hervez monumant ar re varv.

#### Eil Brezel-bed

* Mervel a reas c’wec’h den ag ar gumun abalamour d'ar brezel hervez monumant ar re varv.

#### Brezel Aljeria

* Mervel a reas ur milour eus ar gumun abalamour d'ar brezel d’ar 5 a viz Kerzu 1955.

#### Stagidigezh

* E 1999 e voe staget kumun La Claye ha La Bretonnière d’ober kumun La Bretonnière-la-Claye.

## Monumantoù ha traoù heverk

* An iliz katolik.
* Iliz katolik Gorroidigezh an Intron-Varia.
* Monumant ar re varv, luc’hskeudennoù$^,$.

## Daveoù ha notennoù

* ↑ Cassini - EHESS
* ↑ (fr) Cassini - EHESS
* ↑ Memorial Genweb
* ↑ Memorial Genweb
* ↑ Memorial Genweb
* ↑ (fr) Cassini - EHESS
* ↑ Memorial Genweb
* ↑ Memorial Genweb
# La Bretagne linguistique

La Bretagne linguistique zo ur gelaouenn c'hallek a yezhoniezh embannet e Skol-veur Breizh-Izel, ma kaver pennadoù savet gant kelennerien vrezhonek eus ar skol-veur-se, Nelly Blanchard, Ronan Calvez, Yves Le Berre, Daniel Le Bris, Jean Le Dû, Mannaig Thomas, ha gant kelennerien eus skolioù-meur all ivez.

## Liammoù diavaez

* La Bretagne Linguistique, e lec'hienn Skol-Veur Breizh-Izel.
* roll ar pennadoù embannet e-barzh La Bretagne Linguistique (e galleg).
# La Bretèche

La Bretèche :
| Kastell La Bretesche ||
| Anv gallek (ofisiel) | La Bretèche |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Kumun | Merzhelieg |
| Kumun diskaret e | 1806 |
| Maer diwezhañ Amzer gefridi | ? |
| Poblañsouriezh ||
| Poblañs | ? ann. |
| Stankter | ? ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : m bihanañ m — brasañ m |
| Gorread | ? km² |
| La Bretèche ||
| kemmañ |
La Bretèche zo ur gumun gozh a Vreizh e Liger-Atlantel, stag bremañ ouzh kumun Merzhelieg.

## Douaroniezh

Emañ Koad Merzhelieg e darn norzh La Bretèche.

### Kumunioù amezek
## Istor
### Dispac'h Gall

* Krouet e voe kumun La Bretèche e 1790 diwar ar barrez katolik. Lakaet e voe e Kanton Pontkastell-Keren hag e Bann Gwenrann. E 1800 e voe lakaet en Arondisamant Savenneg. E 1801 e voe lakaet e Kanton Gweltaz-Lambrizig.

### XIX$^{vet}$ kantved

* Staget e voe kumun La Bretèche ouzh kumun Merzhelieg e 1806.

## Monumantoù ha traoù heverk

* Kastell La Bretèche, Ministrerezh gall ar Sevenadur.

## Pennad kar

* Merzhelieg.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Cassini - EHESS - Fichenn kumun La Bretèche
* ↑ (fr)Château de La Bretesche. fichenn niv. PA00108642, diaz Mérimée
# La Bressola

La Bressola eo anv kevredad ar skolioù katalanek e Katalonia an Norzh.
E distro-skol 2011 e oa 702 skoliad ganto en 8 skol, skolioù prevez laik anezho.

## Skoazell diavaez

E miz Meurzh 2007 edo c'hoarierien mell-droad ar Barça, Oleguer Presas ha Lilian Thuram o kemer perzh en ur vodadeg skoazell d'ar skolioù e kêr Perpinyà. Lennet e voe gante ur skrid sinet ivez gant Raymond Domenech, kanerien evel Manu Chao, Cali, Zebda, I Muvrini, hag ar skrivagnerez c'hallek Françoise Xénakis.

## Pennad kar

* Arels

### Liammoù diavaez

* Pennad Racocatala
* Kinnig La Bressola
* Film o kinnig La Bressola
# La Bretagne Linguistique

La Bretagne Linguistique zo ur gelaouenn c'hallek embannet e Brest gant Kreizenn an Enklaskoù Breizhek ha Keltiek (CRBC).

## Liammoù diavaez

* (fr) CRBC
# La Bretagne à Paris

La Bretagne à Paris a oa ur gazetenn c'hallek sizhuniek embannet e Pariz da reiñ keleier d’ar Vretoned divroet eus ar pezh a c'hoarveze e Breizh.
Savet e voe e 1923, gant Louis Beaufrère (1869-1940), ur c’hazetenner genidik eus Kemperle. Embannet e voe an niverenn gentañ d’an 22 a viz Kerzu 1923. E gwirionez e oa ar sizhunieg-se kazetenn ar Fédération des sociétés bretonnes de la Seine. Buan a-walc’h e reas berzh e-touez ar Vretoned aet da Bariz da labourat, ha kemer a reas lec’h ur gazetenn all a oa aet da get bloaz a-raok, Le Breton de Paris.
War ar bajenn gentañ e veze ur pennad-stur, ha goude-se keleier diwar-benn Breizh dre vras, an darvoudoù c’hoarvezet enni, En diabarzh e oa keleier diwar-benn buhez kevredigezhioù breizhek Pariz ha tro-dro. Kemennadennoù berr a oa ivez, kinnigoù labour pe bruderezh evit stalioù dalc’het gant Bretoned e Pariz. Adalek 1932 e klaskas ar gazetenn tizhout an holl Vretoned divroet ha dont a reas an titl da vezañ La Bretagne à Paris, en France et aux colonies. Paouez a reas da zont er-maez e miz Gwengolo 1939, gant deroù ar brezel.
Goude an Dieubidigezh, e 1946, e voe adembannet ur sizhunieg gant an titl La Bretagne à Paris, en France, aux colonies et dans le monde. Daou vloaz diwezhatoc’h e voe tennet ar ger colonies eus an titl, pa oad krog gant an didrevadenniñ. Derc'hel a reas da zont er-maez betek an 22 a viz Genver 1988. War an diwezhadoù e oa perc'hennet gant ar stroll Ouest-France.
Etre an daou vrezel ne blije ket ar gazetenn-se d’an holl e-touez Bretoned Pariz. Re virour e veze kavet gant lod. Er bloavezhioù 1930 e veze kavet abeg enni gant ar strollad Les Bretons émancipés de Paris, a oa tost d’ar Strollad Komunour Gall. Gant ar re-se e voe embannet, adalek 1937, ur gazetennig all anvet War sao !.
# La Bretonnière-la-Claye

La Bretonnière-la-Claye a zo ur gumun e departamant Vande, e Bro-C'hall.

## Istor
### XX$^{vet}$ kantved
#### Krouididigezh

* E 1999 e voe staget kumun La Claye ha La Bretonnière d’ober kumun La Bretonnière-la-Claye.

## Daveoù ha notennoù

* ↑ (fr)Cassini - EHESS
* ↑ (fr) Cassini - EHESS
# Gwespetaer Madagaskar

Gwespetaer Madagaskar :
| Ur gwespetaer Madagaskar. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Merops (genad) |
| Anv skiantel ||
| Merops superciliosus Linnaeus, 1766 ||
| D'ar vevoniezh e tenn ar pennad-mañ. ||
Ar gwespetaer Madagaskar a zo un evn amprevanetaer, Merops superciliosus an anv skiantel anezhañ.

## Annez hag isspesadoù

Al labous a vev an daou isspesad anezhañ e Madagaskar, hag Afrika ivez :
* Merops superciliosus alternans a gaver en arvor krin kornôg Angola ha gwalarn Namibia,
* Merops superciliosus superciliosus a gaver en Afrika ar Reter, inizi Komorez ha Madagaskar.

## Liamm diavaez

* Merops superciliosus war al lec'hienn Avibase.
a vo kavet e Wikimedia Commons.

## Notennoù ha daveennoù

* ↑ Fichenn Birdlife
# Gwespetaer bihan

Gwespetaer bihan :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Merops (genad) |
| Anv skiantel ||
| Merops pusillus (Müller, 1776) ||
| D'ar vevoniezh e tenn ar pennad-mañ. ||
Ar gwespetaer bihan (Merops pusillus) a zo un evn amprevanetaer hag a vev en Afrika issahara.
a vo kavet e Wikimedia Commons.

## Daveennoù

* ↑ Fichenn Birdlife
# Gwespetaer boutin

Gwespetaer boutin :
| Ur gwespetaer boutin. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Merops (genad) |
| Anv skiantel ||
| Merops apiaster Linnaeus, 1758 ||
| D'ar vevoniezh e tenn ar pennad-mañ. ||
Ar gwespetaer boutin a zo un evn amprevanetaer liesliv, Merops apiaster an anv skiantel anezhañ.

## Annez

Kavout a reer al labous a-dreuz an ekorannved palearktikel hag Afrika ar Su.

## Liammoù diavaez

a vo kavet e Wikimedia Commons.

## Daveennoù

* ↑ Merops apiaster war al lec'hienn Avibase.
# Gwespetaer Böhm

Gwespetaer Böhm :
| Merops boehmi, luc'hskeudennet e Malawi. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Merops (genad) |
| Anv skiantel ||
| Merops boehmi Reichenow, 1882 ||
| D'ar vevoniezh e tenn ar pennad-mañ. ||
Ar gwespetaer Böhm a zo ur spesad evned, Merops boehmi an anv skiantel anezhañ.
Dougen a ra anv an ergerzhour hag al loenoniour alaman Richard Böhm (1854-1884).

## Annez

Bevañ a ra ar spesad e koadegi gleb Afrika ar Reter (Malawi ha broioù tost).

## Liammoù diavaez

* Merops boehmi war al lec'hienn BirdLife International.
* Merops boehmi war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Merops boehmi war al lec'hienn Avibase.
# Gwespetaer Sulawesi

Gwespetaer Sulawesi :
| Meropogon forsteni, luc'hskeudennet e Sulawesi. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Meropogon |
| Anv skiantel ||
| Meropogon Bonaparte, 1850 ||
| Anv skiantel ||
| Meropogon forsteni Bonaparte, 1850 ||
| D'ar vevoniezh e tenn ar pennad-mañ. ||
Ar gwespetaer Sulawesi a zo ur spesad evned, Meropogon forsteni an anv skiantel anezhañ. Ar spesad nemetañ eo er genad Meropogon.
Dougen a ra anv Eltio Alegondas Forsten (1811-1843), un naturour izelvroat hag a zastumas spesadoù loened ha louzawouriezh en Indez Nederlandat ar Reter adalek 1838 betek e varv en Enez Ambon (Inizi Maluku).

## Boued

Bevañ a ra diwar amprevaned-nij.

## Annez

Brosezat eo ar spesad en enezenn Sulawesi (Indonezia).

## Liammoù diavaez

* (en) Meropogon forsteni el lec'hienn BirdLife International.
* (en) Meropogon forsteni e lec'hienn an International Union for Conservation of Nature (IUCN).

## Notennoù ha daveennoù

* ↑ (en) Meropogon forsteni el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Meropogon forsteni.
a vo kavet e Wikimedia Commons.
# Gwespetaer barv glas

Gwespetaer barv glas :
| N. athertoni, luc'hskeudennet e Park Broadel Kaeng Krachan (Thailand). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Nyctyornis |
| Anv skiantel ||
| Nyctyornis athertoni (Jardine & Selby, 1828) ||
| D'ar vevoniezh e tenn ar pennad-mañ. ||
Ar gwespetaer barv glas a zo ur spesad evned, Nyctyornis athertoni an anv skiantel anezhañ.
Anvet e voe Merops athertoni (kentanv) da gentañ-penn (e 1828) gant ar skiantourien vreizhveuriat William Jardine (1784-1843) ha Prideaux John Selby (1788-1867).

## Boued

Bevañ a ra diwar amprevaned-nij peurvuiañ.

## Annez hag isspesadoù

Ar spesad a gaver an daou isspesad anezhañ :
* Nyctyornis athertoni athertoni, eus India da Indez-Sina ha Malezia,
* N. a. brevicaudatus, en enez Hainan (er-maez da c'hevred Sina).

## Liammoù diavaez

* (en) Nyctyornis athertoni el lec'hienn BirdLife International.
* (en) Nyctyornis athertoni e lec'hienn an International Union for Conservation of Nature (IUCN).

## Notennoù ha daveennoù

* ↑ (en) Nyctyornis athertoni el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Nyctyornis athertoni.
a vo kavet e Wikimedia Commons.
# Gwespetaer barv ruz

Gwespetaer barv ruz :
| Nyctyornis amictus, luc'hskeudennet e Park broadel Kaeng Krachan (Phetchaburi-Prachuap Khiri Khan, Thailand). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Nyctyornis |
| Anv skiantel ||
| Nyctyornis amictus (Temminck, 1824) ||
| D'ar vevoniezh e tenn ar pennad-mañ. ||
Ar gwespetaer barv ruz a zo ur spesad evned, Nyctyornis amictus an anv skiantel anezhañ.
Anvet e voe Merops amictus (kentanv) da gentañ-penn (e 1824) gant an evnoniour izelvroat Coenraad Jacob Temminck (1778-1858).

## Boued

Bevañ a ra diwar amprevaned-nij dreist-holl, c'hwiliorezed, gwenan ha gwesped peurgetket.

## Annez

Kavout a reer ar spesad en Azia ar Gevred : Malezia, Sumatera ha Borneo.

## Liammoù diavaez

* (en) Nyctyornis amictus el lec'hienn BirdLife International.
* (en) Nyctyornis amictus e lec'hienn an International Union for Conservation of Nature (IUCN).

## Notennoù ha daveennoù

* ↑ (en) Nyctyornis amictus el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Nyctyornis amictus.
a vo kavet e Wikimedia Commons.
# Gwespetaer Somalia

Gwespetaer Somalia :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Merops (genad) |
| Anv skiantel ||
| Merops revoilii Oustalet, 1882 ||
| D'ar vevoniezh e tenn ar pennad-mañ. ||
Gwespetaer Somalia (Merops revoilii) a zo un evn amprevanetaer.

## Annez

Bevañ a ra al labous e Kenya, Etiopia ha Somalia.

## Dave

* ↑ Fichenn eus Birdlife
# Gwespetaer bailh

Gwespetaer bailh :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Merops (genad) |
| Anv skiantel ||
| Merops bullockoides (Smith, 1834) ||
| D'ar vevoniezh e tenn ar pennad-mañ. ||
Ar gwespetaer bailh (Merops bullockoides) a zo un evn amprevanetaer.

## Annez

Bevañ a ra al labous e kreiz ha su Afrika.
a vo kavet e Wikimedia Commons.

## Daveennoù

* ↑ Fichenn Birdlife
# Gwespetaer du

Gwespetaer du :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| Kerentiad : | Meropidae |
| Genad : | Merops (genad) |
| Anv skiantel ||
| Merops gularis Shaw, 1798 ||
| D'ar vevoniezh e tenn ar pennad-mañ. ||
Ar gwespetaer du (Merops gularis) a zo un evn amprevanetaer.

## Annez

Bevañ a ra al labous en Afrika eus Ginea da Ouganda.

## Dave

* ↑ Fichenn Birdlife
# Komintern

Ar C'homintern (e ruseg Коммунистический интернационал, Kommounistitcheskiï internatsional), pe Teirvet Etrebroadelenn, a oa un aozadur hag a vode an holl strolladoù komunour. Krouet e voe d'an 2 a viz Meurzh 1919 ha divodet d'ar 5 a viz Mae 1943.
# Komodo (enez)

Komodo zo unan eus inizi Indonezia, e proviñs Nusa Tenggara Timur. Ur gorread 390 km² he deus hag annezet eo gant war-dro 2000 den.
Emañ enez Komodo etre div enezenn vrasoc'h, Sumbawa er c'hornôg ha Flores er reter.
Anavezet eo an enezenn abalamour d'al loened dibar zo enni, evel varaned Komodo, lesanvet ivez erevent Komodo, glazarded brasañ ar bed. Emañ an enezenn e Park Broadel Komodo, ha dont a ra e-leizh a douristed di.
# Kominimoungeg

Ur yezh sepikek-ramouek eus isskourr ar yezhoù tamolek eo ar c'hominimoungeg (kominimung) komzet gant tro-dro da 320 e (2003) e Papoua-Ginea Nevez.

## Gwelet ivez

* Yezhoù sepikek-ramouek
* Yezhoù goamek
# Komiser politikel

Ur c'homiser politikel zo un ofiser en arme anvet gant ur gouarnamant evit ensellout fealded ar soudarded hag ofiserien ouzh ar gouarnamant, ha lakaat kastizañ ar re na vefent ket.

## Istor

Kentañ komiserien bolitikel a voe kaset d'an armeoù a voe e-pad an Dispac'h gall.